૧૮ સપ્ટેમ્બરે જમ્મુ કાશ્મીરના ઉરી સેક્ટરમાં ચાર બંદૂકધારીઓએ સેનાના કેમ્પ પર હુમલાઓ કરતાં ૧૮ જવાનો શહીદ થયા હતા. હુમલા બાદ મોદી સરકાર તરફથી ભારતીય સેના દ્વારા પાકિસ્તાનને જડબાંતોડ જવાબ આપવાનું દબાણ વધી રહ્યું છે. શરૂઆતમાં ટાંકેલું વિધાન એ વડા પ્રધાને ઉરી હુમલો થયાના થોડી વાર પછી આપેલું નિવેદન છે. મોદીએ પોતાના નિવેદનમાં પાકિસ્તાનનું નામ ન લીધું તેમ છતાં તેમના નિવેદનથી એવા લોકોને પ્રોત્સાહન મળ્યું જે ઇચ્છે છે કે ભારત પાકિસ્તાનને હુમલાનો જવાબ આપે.